Președintele Klaus Iohannis a promulgat legea care îi obligă pe toți organizatorii de evenimente să tipărească pe bilete Imnul Național al României.
Imnul național se va regăsi pe pe bilete, tichete, invitații sau pe legitimațiile care permit accesul la evenimentele unde intonarea acestuia este obligatorie.
Acestă lege are ca scop evitarea situaților penibile în cadrul cărora participanții la un eveniment la care se intonează imnul să arate că nu îl știu, cu toate că acesta se învață în majoritatea cazurilor încă din clasele primare.
Organizatorii acestor evenimente sunt obligați să tipărească cele patru strofe ce constituie, potrivit anexei nr. 3 la Legea nr. 75/1994, varianta prescurtată a imnului național, dar și partitura imnului pe biletele/tichetele de intrare ori pe legitimațiile de acces/invitațiile la aceste evenimente sau să le atașeze acestora în format tipărit. Această obligație se aplică inclusiv în cazul competițiilor sportive organizate pe stadioane sau în săli. Iar acolo unde acest lucru nu este posibil, textul și partitura vor fi redate pe ecrane instalate în acest scop.
"Imnul Național al României se intonează pe baza textului și a partiturii prevăzute în anexa nr. 3, tipărite ca anexe, după caz, la bilete sau tichete de intrare ori la legitimații de acces sau invitații la respectivele evenimente, ori pe baza redării acestora prin proiectare pe ecrane instalate în acest scop", se arată în noua lege care a intrat în vigoare și se va aplica pe stadioane și alte baze sportive, la deschiderea fiecărei sesiuni a Camerelor Parlamentului sau la festivitățile și ceremoniile oficiale naționale, cu ocazia Zilei Imnului Național, dar și la ceremoniile oficiale cu caracter internațional, potrivit actului normativ. În cazul în care nu respectă noua obligație, organizatorii unui astfel de eveniment riscă amenzi de până la 5.000 de lei.